O lapis do carpinteiro
O lapis do carpinteiro (Kreion ar c'halvez) zo ur romant galizek berr gant Manuel Rivas embannet e 1998 gant an Edicións Xerais .

Un istor karantez eo etre ur plac'h, Marisa Mallo, eus un tiegezh en tu dehou hag ur medisin republikan, Daniel da Barca, prizoniad e toull-bac'h Santiago de Compostela e-pad Brezel Spagn.

Prizioù
Meur a briz en deus gonezet an oberour gant e romant.
1998 : Premio de la Crítica Española (Priz ar Skridvarnerezh Spagnol)
1999 : Premio de la Asociación de Escritores en Lengua Gallega (Priz Kevredigezh ar Skrivagnerien C'halizek) ; Premio Arcebispo Xoán de San Clemente (Priz an Arc'heskob Juan de San Clemente)
2001 : Premio literario 50 Aniversario da Sección belga de Amnistía Internacional (Priz 50 deiz-ha-bloaz kevrenn velgiat Amnesty International)

Troidigezhioù
1998 : izelvroeg, kastilhaneg
2000 : alamaneg, galleg, italianeg, portugaleg
2001 : arabeg, finneg, saozneg, turkeg
2002 : gresianeg, poloneg, portugaleg Brazil
2003 : katalaneg, norvegeg, saozneg SUA
2004 : ruseg
2005 : hebraeg
2006 : sloveneg
2009 : bulgareg (adtroet e 2010)
2011 : roumaneg, serbeg
2013 : koreaneg
2021 : hungareg

Azasadurioù

Sinema
Ur film zo bet graet diwar ar romant e 2003, El lápiz del carpintero e ditl, renet gant Antón Reixa ha c'hoariet gant Tristán Ulloa, Luis Tosar ha María Adánez.

C'hoariva
Ur pezh-c'hoari zo bet savet gant ar strollad Sarabela en Ourense er bloaz 2000 ha c'hoariet dre C'haliza a-bezh. Eizh Premios María Casares zo bet deroet d'an oberenn gant an  Asociación de Actores e Actrices de Galicia.

Notennoù

Levrioù galizek
Levrioù 1998